cyanic-selkie/wikianc huggingface dataset:
Ստեֆանո Սենսի
Չեզենա
2014 թվականի հուլիսի 7-ին Սան Մարինոն երկարաձգեց Սենսիի վարձավճարը 1 տարով ։ Սեպտեմբերի 8-ին իտալացին հեռացվեց խաղադաշտից Պոնտեդերայի դեմ խաղում՝ ստանալով երկրորդ դեղին քարտը հանդիպման ավելացված ժամանակում ։ Դեկտեմբերի 7-ին նա գոլ խփեց Գրոսետոյի դեմ խաղում, սակայն Սան Մարինոն պարտվեց 2-1 հաշվով ։ 2015 թվականի փետրվարի 14-ին Սենսին դուբլ ձևակերպեց Լ'Ակուիլայի դեմ խաղում, ապա կարմիր քարտ ստացավ 90-րդ րոպեին  ։ Սան Մարինոյի կազմում իտալացին անցկացրեց 60 հանդիպում՝ դառնալով 10 գոլի և 2 գոլային փոխանցման հեղինակ։
2015-16 մրցաշրջանում Սենսին վերադարձավ Չեզենա ։ Իր դեբյուտը ակումբի կազմում նշեց 2015 թվականի օգոստոսի 20-ին՝ Իտալիայի գավաթի Կատանիայի դեմ խաղում՝ այս խաղում դառնալով գոլային փոխանցման հեղինակ ։ Առաջին հանդիպումը Սերիա B-ում անցկացրեց սեպտեմբերի 5-ին՝ թիմի մեկնարկային կազմում խաղադաշտ դուրս գալով Բրեշիայի դեմ խաղում  ։ Իր առաջին գոլը Չեզենայի կազմում Սենսին խփեց հոկտեմբերի 3-ին՝ Լիվորնոյի դեմ խաղում ։ Դեկտեմբերի 19-ին նա գոլի և գոլային փոխանցման հեղինակ դարձավ Տերնանայի դեմ խաղում ։ Չեզենայի առաջին թիմի կազմում Սենսին անցկացրեց 33 հանդիպում՝ դառնալով 4 գոլի և 5 գոլային փոխանցման հեղինակ։
Սասուոլո
2016 թվականի հունվարի 13-ին Սենսին պայմանագիր կնքեց Սասուոլոյի հետ, ապա մինչև մրցաշրջանի ավարտը վարձավճարով վերադարձավ Չեզենա  ։ Իր դեբյուտը նշեց օգոստոսի 4-ին՝ փոխարինման մտնելով Եվրոպայի Լիգայի որակավորման 3-րդ փուլի Լյուցերնի դեմ խաղում ։ Առաջին հանդիպումը Սերիա A-ում անցկացրեց օգոստոսի 21-ին՝ Պալերմոյի դեմ խաղում ։ Իր առաջին գոլը Սասուոլոյի կազմում խփեց հոկտեմբերի 16-ին՝ Կրոտոնեի դեմ խաղում ։ 2017 թվականի մայիսի 21-ին իտալացին գոլ խփեց Կալյարիի դեմ խաղում՝ օգնելով իր թիմին հաղթել 6-2 հաշվով ։ Իր առաջին մրցաշրջանում Սենսին անցկացրեց 19 հանդիպում՝ դառնալով 2 գոլի հեղինակ ։
2017 թվականի սեպտեմբերի 10-ին Սենսին գոլի հեղինակ դարձավ Ատալանտայի դեմ խաղում, սակայն Սասուոլոն պարտվեց 2-1 հաշվով ։ 2018 թվականի մարտի 17-ին նա գոլ խփեց Ուդինեզեի դեմ խաղում՝ օգնելով իր թիմին հաղթել 1-2 հաշվով ։ 2019 թվականի ապրիլի 20-ին՝ կրկին Ուդինեզեի դեմ խաղում իտալացին դարձավ գոլի հեղինակ, իսկ հանդիպումն ավարտվեց 1-1 հաշվով ։ Սասուոլոյի կազմում Սենսին անցկացրեց 68 հանդիպում՝ դառնալով 5 գոլի և 5 գոլային փոխանցման հեղինակ ։
Ինտեր Միլան
2019 թվականի հուլիսի 2-ին Սենսին 1 տարվա վարձավճարով միացավ Ինտեր Միլանին   ։
Միջազգային կարիերա
Սենսին ներկայացրել է Իտալիան մինչև 17 և մինչև 20 տարեկանների երիտասարդական հավաքականներում։ Իտալիայի ազգային հավաքական նա առաջին անգամ հրավիրվեց 2018 թվականի նոյեմբերի 10-ին Ռոբերտո Մանչինիի կողմից՝ Պորտուգալիայի և Միացյալ Նահանգների դեմ խաղերի համար  ։ Իր դեբյուտը ազգային հավաքականում նշեց նոյեմբերի 20-ին՝ մեկնարկային կազմում խաղադաշտ դուրս գալով Միացյալ Նահանգների դեմ խաղում  ։ Իտալիայի կազմում իր առաջին գոլը խփեց 2019 թվականի մարտի 26-ին՝ Լիխտենշտայնի դեմ խաղում  ։
Ակումբային վիճակագրություն
2019 թվականի օգոստոսի 14-ի դրությամբ
Միջազգային վիճակագրություն
2019 թվականի օգոստոսի 14-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Չեզենայի ֆուտբոլիստներ Կատեգորիա:Սան Մարինոյի ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Ինտեր Միլանի ֆուտբոլիստներ
Արթուր Մասուակու
«Վալենսյեն»
Մասուակուն ֆրանսիական «Վալենսյեն» ֆուտբոլային ակումբի ակադեմիայի սան է։ Լիգա 1-ի շրջանակներում իր դեբյուտը նշել է 2013 թվականի օգոստոսի 10-ին՝ «Թուլուզ»-ի դեմ խաղում։ Նա այդ խաղում 75-րդ րոպեին փոխարինել է Տոնգո Դոումբիային ։ Իր առաջին գոլը խփել է 2014 թվականի հունվարի 29-ին՝ «Օլիմպիկ Մարսել»-ի դեմ խաղում, որն ավարտվել է 2-1 հաշվով՝ «Օլիմպիկ»-ի հաղթանակով ։
«Վեստ Հեմ Յունայթեդ»
2016 թվականի օգոստոսի 8-ին Արթուր Մասուակուն տեղափոխվել է Պրեմիեր Լիգայում հանդես եկող «Վեստ Հեմ Յունայթեդ» ։ Տրանսֆերն արժեցել է 6․2 միլիոն ֆունտ ստեռլինգ, իսկ ֆուտբոլիստը թիմի հետ կքնել է 4 տարվա պայմանագիր։ Անգլիական թիմի կազմում նա իր նորամուտը նշել է 2016 թվականի օգոստոսի 15-ին՝ «Չելսի»-ի դեմ խաղում, որն ավարտվել է 2-1 հաշվով։ Իր առաջին գոլը ֆուտբոլիստը խփել է 2017 թվականի սեպտեմբերի 19-ին՝ Ֆուտբոլային Լիգայի գավաթի խաղարկության շրջանակներում կայացած «Բոլթոն Ուոնդերերս»-ի դեմ խաղում ։
Միջազգային կարիերա
Արթուր Մասուակուն հանդես է եկել Ֆրանսիայի Մ18 և Մ19 հավաքականների կազմում ։ 2017 թվականի օգոստոսին հրավիրվել է Կոնգոյի ազգային հավաքական՝ Թունիսի հավաքականի դեմ խաղերին մասնակցելու համար։ 2018 թվականի մարտին նա Կոնգոյի հավաքականի հետ մեկնել է Տանզանիայի հավաքականի դեմ ընկերական խաղին մասնակցելու համար։ Սակայն նա այն 4 ֆուտբոլիստներից մեկն էր, ովքեր հեռացվեցին հավաքականից կազակերպչական խնդիրների պատճառով և այլևս չհայտնվեցին հավաքականի հայտացուցակում ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Վեստ Հեմ Յունայթեդի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Վալանսիենի ֆուտբոլիստներ Կատեգորիա:Լանսի ֆուտբոլիստներ Կատեգորիա:Կոնգոյի Դեմոկրատական Հանրապետության ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Բերյոզովայա (գետ, թափվում է Կրոնոցկի ծոց)
Բերյոզովայա (Берёзовая), գետ Կամչատկա թերակղզու հյուսիսարևելյան մասում։ Գետի երկարությունը 20 կմ է։ Ավազանի տարածքը 111 կմ2։ Հոսում է Ելիզովսկի շրջանում և Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Սվետլանա Անտոնովսկա
Սվետլանա Անտոնովսկա (Светлана Антоновска, ), մակեդոնացի հասարակագետ (սոցիոլոգ) և վիճակագրագետ, ով լայն ճանաչում ու համբավ է ձեռք բերել որպես Հյուսիսային Մակեդոնիայի Հանրապետությունում ժամանակակից վիճակագրական գիտության հիմնադիր։ Նա 1991 թվականին հիմնադրել և հիմնադրման օրից մինչև 2001 թվականը ղեկավարել է այդ երկրի վիճակագրական ծառայության գրասենյակը, զգալի ջանքեր է գործադրել նրա գործունեությունը բնականոն հունի մեջ դնելու, միջազգային վիճակագրական մի շարք խոշոր կազմակերպությունների հետ սերտ կապեր հաստատելու և պահպանելու համար։ Սվետլանա Անտոնովսկան մեծ ավանդ է ներդրել Հյուսիսային Մակեդոնիայի Հանրապետությունում առաջին մարդահամարը պատշաճ մակարդակով կազմակերպելու աշխատանքներում ։
Կենսագրություն
Սվետլանան ավարտել է Վ. Ա. Ստեկլովի անվան մաթեմատիկայի ինստիտուտի կիրառական մաթեմատիկայի ֆակուլտետը։ Սովորել է նաև Սկոպիեի համալսարանի բնական գիտությունների ու մաթեմատիկայի ֆակուլտետում, որտեղ նրան շնորհվել է հատուկ՝ Միխայլո Պետրովիչի անվան դիպլոմ (դա Հարավսլավիայի Դաշնային Սոցիալիստական Հանրապետությունում համարվում էր բարձրագույն ուսումնական հաստատությունն ավարտողին տրվող ամենաբարձր գնահատականը) ։
Հետագայում՝ արդեն աշխատանքային գործունեության համար ևս Անտոնովսկան բազմաթիվ պարգևների է արժանացել։ 1996 թվականին պարգևատրվել է «Արծաթե աստղ՝ վաստակի համար» շքանշանով, 1999-ին՝ ամերիկյան կենսագրական ինստիտուտի կողմից՝ Հազարամյակի ոսկե մեդալով՝ միջազգային վիճակագրագիտության բնագավառում ներդրած գնահատելի ավանդի համար։
2001 թվականին Սվետլանա Անտոնովսկայի անունը ներառվել է «21-րդ դարի 500 ստեղծարարների» ցանկում, այդ նույն տարում նա ճանաչվել է «Տարվա կին գործիչ», արժանացել է նաև աշխարհի առաջատար ինտելեկտուալներին շնորհվող մեդալի...
Ծանոթագրություններ
Կատեգորիա:Կին գիտնականներ Կատեգորիա:Վիճակագիրներ
Ալենկա Գերլովիչ
Ալենկա Գերլովիչ (Alenka Gerlovič, ), հարավսլավացի-սլովեն նկարչուհի, տիկնիկագործ, սցենարիստ և լրագրող ։
Կենսագրություն
Ծնվել է Լյուբլանայում։ Քույրը՝ Վանդա Գերլովիչը, եղել է օպերային երգչուհի (սոպրանո)։ Մինչև տարրական դպրոցն ավարտելը, բնակվել է Բրեժիցում, որտեղ նրա հայրը՝ Ֆրանկո Գերլովիչը, մինչև 1929 թվականն աշխատել է Չատեժի բուժարանում, որպես տեղամասային բժիշկ։ Նա սովորել է Լյուբլանայի գիմնազիայում, որտեղ տեղափոխվել էր նրանց ընտանիքը, հորը Պոլեում գլխավոր բժիշկ նշանակելուց հետո։ 1937 թվականին Ալենկա Գերլովիչն ընդունվել է Զագրեբի գեղարվեստի ակադեմիա, պրոֆեսոր Վ. Բեցիչի գեղարվեստի բաժին, որտեղ առավելապես հետաքրքրվել է Քրիստ Հեդեգուշիչի (Крсто Хегедушић) ստեղծագործություններով։ Պատերազմի տարիներին Ալենկան միացավ պարտիզաններին, նա նկարում էր պլակատներ, թռուցիկներ, ինչպես նաև ստեղծեց առաջին Պարտիզանական տիկնիկային թատրոնը, որտեղ աշխատում էր որպես տիկնիկագործ և սցենարիստ։ Նա ամուսնացավ նկարիչ Վիտո Գլոբոչնիկի (Vito Globočnik) հետ։ Պատերազմից հետո աշխատել է Փարիզում, Ջոննի Ֆրինդլանդերի արվեստանոցում և անդրադարձել է բնանկարային գեղանկարչությանը։ Նրա աշխատանքներին բնորոշ են խիստ կոմպոզիցիաները, իրական գունային ոճավորումն ու նկարազարդումները։ Նրա վերջին աշխատանքների մեծ մասը կատարված է ջրաներկով։ Սպիտակ թերթի վրա պատկերված են ծաղկող ծառերի, թփերի կամ ծաղկի դաշտերի կոմպոզիցիաներ ազատ ձևերով։ Ալենկան հատուկ լիրիզմի է հասել սլովենական լեռների և այլ ռիթմիկ մոտիվների պատկերման գործերում։ Ալենկան դարձավ պատերազմից հետո Սլովենական ժողովրդական թատրոնի առաջին սցենարիստներից մեկը։ Նա Լյուբլանայի Դասական գիմնազիայում դասավանդել է արվեստի պատմություն, որտեղ աշակերտներին ծանոթացնում էր նաև մոդեռնիզմի նորություններին։ Գիմնազիայում դասավանդել է մինչև 1968 թվականի վերջը։ Ալենկան նաև հայտնի գրող և ուսուցիչ էր, 1968 թվականին պարգևատրվում է Լեստվիկի մրցանակով երեխաների նկարչության ուսուցման գրքի համար։ Նա նաև հայտնի ճանապարհորդ էր և իր ճամփորդությունների մասին դասախոսություններ էր կարդում ու գրում թերթերում։
Թոշակի անցնելուց հետո Ալենկան իրեն նվիրում է ակրիլային գեղանկարչությանը և կազմակերպում է մի շարք ցուցահանդեսներ (1969 թվականից մինչև 1990 թվականը Բրեժիցի թանգարանում պահվում էին նրա աշխատանքները)։ Կյանքի վերջին տարիներին նա անցնում է ջրաներկային տեխնիկային։ Նա թողարկում է իր հիշողությունները  «Իմ կյանքի կտորները» (Okruški mojega življenja) գրքով։ Նա հիշում է ժամանակակիցներին, կյանքի նկատմամբ  սիրո, ակտիվ քաղաքական դիրքորոշման և գեղանկարչությանը նվիրվածության շնորհիվ։
Մահացել է Լյուբլյանայում, 2010 թվականին ։
Արտաքին հղումներ
Կատեգորիա:Հարավսլավացի նկարչուհիներ Կատեգորիա:20-րդ դարի նկարչուհիներ Կատեգորիա:Սլովենացի կին արվեստագետներ
Սարգիս Մանասյան
Սարգիս Մանասյան (ծնվ.՝ Չարդախլու), հայ քաղաքական գործիչ, Հայաստանի Հանրապետության Խորհրդարանի 2-րդ գումարման պատգամավոր ։ Եղել է Ադրբեջանում Հայաստանի դեսպան (1920)։
Կենսագրություն
Ծնվել է Չարդախլու գյուղում։ ՀՅԴ անդամ է։ 1919 թվականի ապրիլի 27-ին նշանակվել է Հայաստանի Հանրապետության ներքին գործերի նախարարի պաշտոնակատար, 1919 թվականի մայիսի 28-ից՝ Հայաստանի Հանրապետության ներքին գործերի նախարար
Ձերբակալվել է 1919 թվականին Բաքվում։ Գնդակահարվել է 1920 թվականին բոլշևիկների կողմից։
Ծանոթագրություններ
Կատեգորիա:Հայաստանի Հանրապետության Խորհրդարանի (1918-1920) 2-րդ գումարման պատգամավորներ Կատեգորիա:Չարդախլու գյուղում ծնվածներ Կատեգորիա:Հայաստանի ներքին գործերի նախարարներ Կատեգորիա:Խորհրդային Ռուսաստանի կողմից Հայաստանի օկուպացիայի ժամանակ սպանված հայ քաղաքական գործիչներ Կատեգորիա:ՀՅԴ անդամներ
Սևլիևվո
Սևլիևվո (Севлиево), քաղաք Բուլղարիայի հյուսիսկենտրոնական մասում, Գաբրովոյի մարզի` մեծությամբ երկրորդ, Սևլիևվո համայնքի կենտրոնական քաղաքը։
Քաղաքի բնակչությունը 2009 թվականի դեկտեմբերի 31-ի տվյալներով կազմում է 24 065 մարդ  ։
Պարախոր
Պարախոր՝ վայր, տարածություն, մաքուր չասոցված հեղուկների (ածխաջրածիններ, եթերներ են) մոլեկուլային զանգվածի, խտության և մակերևութային լարվածության կապն արտահայտող մեծություն։ Արտահայտվում է ֆունկցիայով (անգլերենի գիտիտություն Ա․ Աեգդեն, 1924), որտեղ P-ն պարախորն է, M-ը՝ նյութի մոլեկուլային զանգվածը, pi-ը՝ հեղուկի, իսկ թշ-ը՝ նրա հագեցած գոլորշիների խտությունը (գխմ3), a-ն՝ նրանց բաժանման մակերևույթին հեղուկի մակերևութային լարվածությունը (դին/սմ), չափված միևնույն ջերմաստիճանում։ Պարախորը, մինչև կրիտիկականից 30— 40C ցածր ջերմաստիճանները, գործնականորեն կախված չէ ջերմաստիճանից։ Այն խիստ ձևակերպվածֆիզիկական իմաստ չունի, կրիտիկականից շատ ցածր ջերմաստիճաններում այն մոտավորապես հավասար է հեղուկի մոլային ծավալին, եթե a=l։ Պարախորը ադիտիվ մեծություն է՝ նրա արժեքը կարելի է հաշվել գումարելով մոլեկուլի բաղադրիչների (ատոմներ, ատոմային խմբեր, քիմիական կապեր են) պարախորներները։ Պարախորներն օգտագործում են հեղուկների մակերևութային լարվածությունը մոտավորապես հաշվելու և օրգանական միացությունների մոլեկուլի կառուցվածքը վերծանելու համար։
Սևլիևվո
Պատմություն
Միջնադարում Ռոսիցա գետի աջ ափին գտնվում էր Խոտալիչ բերդը։ 17-րդ դարում քաղաքի ձախ ափը կոչվում էր Սերվի - Սելվի - Սևլիևվո։ Ռուս հին գրականության մեջ հայտնի է որպես Սելվի։
Պարախոր
Կատեգորիա:Ֆիզիկական քիմիա
Սևլիևվո
Քույր քաղաքներ
Քույր քաղաքներ ն են ՝
Արտաքին հղումներ
Կատեգորիա:Բուլղարիայի քաղաքներ Կատեգորիա:Բուլղարիայի բնակավայրեր
Սեն Ժիրոն (շրջան)
Սեն Ժիրոն (Saint-Girons ), շրջան (Arrondissement) Ֆրանսիայում, այն շրջաններից որոնք գտնվում են Միջին Պիրենեյան մարզ երկրամասումի Արյեժ գավառում։ Սուպերֆեկտուրա՝ Սեն Ժիրոն։ Շրջանի բնակչությունը 2006 թվականին կազմել է 27 193 մարդ։ Բնակչության խտությունը կազմում է 18 մարդ/կմ²։ Շրջանի տարածքը կազմում է 1497 կմ²։
Արտաքին հղումներ
Կատեգորիա:Ֆրանսիայի շրջաններ
Ալտոնա
Ալտոնա (Áltona), Համբուրգի յոթ շրջաններից մեկը։ Քաղաքը ունի 248 հազար բնակիչ։ Գտնվում է Էլբա գետի աջ ափին։ Այստեղ ապրում էին գրողները Կարլ Մայիսը և Հենրիխ Հեյնը։ 1938 թվականին Ալտոնան, ինչպես և մի քանի հարակից քաղաքներ դարձան Համբուրգի մի մաս։
Վարչական բաժանում
Տարածքը բաժանված է 14 մասերի
Պատմություն
1932 թվականին նացիստական երթ անցկացնելու փորձը քաղաքում վերաճվել է մեծ իրադարձությունների, որն հայտնի է արյունոտ կիրակի անվանումով։ 1938 թվականին Համբուրգի օրենքի համաձայն ընդգրկվել է Համբուրգի տարածքի մեջ։
Ծանոթագրություններ
Կատեգորիա:Համբուրգի շրջաններ Կատեգորիա:1535 թվականին հիմնադրված բնակավայրեր
Վալեսկա Գրիզեբախ
Վալեսկա Գրիզեբախ (Valeska Grisebach, ), գերմանացի ռեժիսոր։
Կենսագրություն
Վալեսկա Գրիզեբախը ծնվել է 1968 թվականին Բրեմենում։ Փիլիսոփայություն և գերմաներեն է սովորել Բեռլինում, Մյունխենում և Վիեննայում։ Վիեննայի կինոակադեմիայում 1993 թվականից ուսանել է նաև ռեժիսուրա Պետեր Պացակի, Վոլֆգանգ Գլյուքի և Միխայել Հանեքեի մոտ ։ Նրա «Եղիր իմ աստղը» ավարտական  ֆիլմը 2002 թվականին ներկայացվել է Ադոլֆ Գրիմե մրցանակին, Տորոնտոյի միջազգային կինոփառատոնում արժանացել է Կինոքննադատների մրցանակին և ստացել Թուրինի կինոփառատոնի Մեծ մրցանակը։ Երկրորդ խաղարկային ֆիլմը՝ «Բաղձանքը», առաջին անգամ ցուցադրվել է 2006 թվականին Բեռլինալեի մրցութային ծրագրում։ Ֆիլմը բազմաթիվ պարգևների է արժանացել, այդ թվում՝ Ժյուրիի հատուկ մրցանակին Բուենոս Այրեսում, Աստուրիասի մեծ մրցանակին Խիխոնի միջազգային կինոփառատոնում և Ժյուրիի հատուկ մրցանակին Վարշավայի միջազգային կինոփառատոնում։ «Վեսթերն» ֆիլմը 2017 թվականին ներկայացվել է Ոսկե ծիրան կինոփառատոնի «Խաղարկային ֆիլմերի մրցույթ» ծրագրում ։
Արտաքին հղումներ
Կատեգորիա:Գերմանացի ռեժիսորներ Կատեգորիա:Գերմանացի սցենարիստներ
Բերյոզովայա (գետ, թափվում է Օխոտի ծով)
Բերյոզովայա (Берёзовая), գետ Կամչատկայի երկրամաս՝ Ռուսաստանում հյուսիս-արևմուտքում։ Գետի երկարությունը 20 կմ է։ Հոսում է Պենժինսկի շրջանում, Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Գեորգի Կոնստանտինովսկի
Կենսագրություն
Գեորգի Կոնստանտինովսկին ճարտարապետություն է սովորել Հյուսիսային Մակեդոնիայի մայրաքաղաք Սկոպիեում, ապա՝ Ամերիկայի Միացյալ Նահանգներում՝ Եյլի համալսարանում, որն ավարտել է 1956 թվականին՝ ստանալով մագիստրոսի աստիճան։ Ստեղծագործական գործունեության սկզբնական շրջանում համագործակցել է ճարտարապետներ Ի. Մ. Պեյի, Հենրի Քոբի, Արալդո Կոսուտայի հետ ։ Նրա՝ բրուտալիզմի ոգով ստեղծված աշխատանքները բարձր են գնահատվել, հեղինակին բերելով լայն ճանաչում, համբավ, մակեդոնական ու հարավսլավական մրցանակներ ու այլ պարգևներ։ Դրանց թվում են՝
Գեորգի Կոնստանտինովսկին հետագայում դարձել է Սկոպիեի համալսարանի ճարտարապետական ֆակուլտետի դեկան, Հյուսիսային Մակեդոնիայի մայրաքաղաքի տարածական պլանավորման կոմիտեի նախագահ...
Ծանոթագրություններ
Կատեգորիա:Ճարտարապետություն Կատեգորիա:Ճարտարապետներ Կատեգորիա:Եյլի համալսարանի շրջանավարտներ Կատեգորիա:Հյուսիսային Մակեդոնիայի ճարտարապետություն Կատեգորիա:Հյուսիսային Մակեդոնիայի ճարտարապետներ Կատեգորիա:Մակեդոնացի գրողներ
Լյուքսեմբուրգի ազգային գրադարան
Լյուքսեմբուրգի ազգային գրադարան (Bibliothèque nationale de Luxembourg, Lëtzebuerger Nationalbibliothéik), Լյուքսեմբուրգի ազգային գրադարանը, երկրի խոշորագույն գրադարանն է։
Պատմություն
Գրադարանը հիմնադրվել է 1798 թվականին ֆրանսիական կառավարության կողմից որպես Լյուքսեմբուրգի քաղաքային գրադարան, իսկ 1899 թվականին ստացել է ազգային գրադարանի կարգավիճակ։ Գրադարանային առաջին գրացուցակում ներկայացված է եղել 9978 հատոր։ 1903 թվականից գրադարանը քարտերի միջոցով վարել է ձեռագիր գրացուցակ։ 1973 թվականին կառուցվել է ներկայիս շինությունը Ռուզվելտի բուլվարի 37 հասցեում։ Գրադարանը ևս երկու մասնաշենք ունի և հազվագյուտ գրքերի երկու գրապահոց։ Գրադարանի հարստությունն են կազմում 840 ձեռագիր գրքերը և 150 ինկունաբուլաները։ Ազգային գրադարանը հավաքում է բոլոր հրապարակումները, որոնք լույս են տեսնում Լյուքսեմբուրգում, ինչպես նաև Լյուքսեմբուրգին առնչվող այլ հրատարակություններ, որոնք տպագրվում են այլ երկրներում։ Պարտադիր նմուշառման մասին 1992 թվականի օգոստոսի 10-ի օրենքը պարտադրում է լյուքսեմբուրգյան հրատարակչություններին գրադարան ուղարկել պարտադիր օրինակներ։ «Լյուքսեմբուրգենզիանան» (Luxemburgensiana) կազմում է 150.000 հատոր։ Գրադարանն անցկացնում է երկրի ազգային մատենագիտությունը (Bibliographie luxembourgeoise): Գրադարանի ընդհանուր ֆոնդերը կազմում են 750.000 հատոր և 3.600 ամսագրի բաժանորդագրություն։ Ավելի քան 30.000 հատոր ազատ հասանելի է ընթերցասրահում։ Ամեն տարի հաստատությունը հարստանում է 10.000 հատորով։ Գրադարանից կարող են օգտվել 16 տարեկանից բարձր ընթերցողները։ 1985 թվականին գրադարանը հանդես է եկել գրադարաններն ընդհանուր գրացուցակով միավորելու նախաձեռնությամբ, և ներկայումս bibnet.lu-ն միավորում է 35 գրադարան. նրա գրացուցակն ազատ հասանելի է համացանցով։
Արտաքին հղումներ
Կատեգորիա:Ազգային գրադարաններ Կատեգորիա:1899 հիմնադրումներ Լյուքսեմբուրգում Կատեգորիա:1899 հիմնադրված գրադարաններ
Օլգա Բատալինա
Օլգա Բատալինա (Ольга Юрьевна Баталина, ), ռուս պետական և քաղաքական գործիչ։ Ռուսաստանի Դաշնության Աշխատանքի և սոցիալական պաշտպանության նախարարի տեղակալ՝ 2020 թվականի փետրվարի 28-ից։ «Միասնական Ռուսաստան» կուսակցության գլխավոր խորհրդի քարտուղարի տեղակալը 2019 թվականի նոյեմբերի 23-ից։ Տնտեսական գիտությունների թեկնածու։
Ռուսաստանի Դաշնության VII գումարման Դաշնային ժողովի Պետական դումայի պատգամավոր, աշխատանքի, սոցիալական քաղաքականության և վետերանների հարցերով Պետական Դումայի կոմիտեի անդամ 2016 թվականի հոկտեմբերի 5-ից մինչև 2020 թվականի փետրվարի 28-ը։ «Միասնական Ռուսաստան» կուսակցության գլխավոր խորհրդի քարտուղարի առաջին տեղակալ (2016-2019)։ Պետական Դումայի կոմիտեի Դաշնային ժողովի Ռուսաստանի Դաշնության VI գումարման աշխատանքի, սոցիալական քաղաքականության և վետերանների գործերով նախագահ (2014 թվականի նոյեմբերի 1-ից 2016 թվականի հոկտեմբերի 5-ը)։
Կենսագրություն
Օլգա Յուրիևնա Բատալինան ծնվել է 1975 թվականի նոյեմբերի 8-ին Սարատով քաղաքում։
Ծնվել է ծառայողների ընտանիքում ։
1997 թվականին գերազանցությամբ ավարտել է Պ․ Ա․ Ստոլիպինի անվան պետական ծառայության ակադեմիան՝ «Պետական և մունիցիպալ կառավարում» մասնագիտությամբ, ստացել է մենեջերի որակավորում։
1995 թվականին սկսել է աշխատել աշխատակազմի հասարակայնության հետ կապերի գծով օգնական։
1997-1999 թվականներին աշխատել է «ՍԲՍ-Ագրո-Ռադոգրադ» բանկի զանգվածային լրատվության միջոցների և գովազդի հետ կապերի գծով օգնական։ Աշխատել է Ռուսաստանի Կենտրոնական բանկի Սարատովի մարզի գլխավոր վարչության բաժնի պետ, որն այդ ժամանակ գլխավորում էր Յուրի Զելենսկին ։ 2002 թվականից տնտեսական գիտությունների թեկնածու է։
2006 թվականի մարտին Սարատովի քաղաքային դումայի պատգամավոր է ընտրվել «Միասնական Ռուսաստան» կուսակցության ցուցակով ։
2008 թվականի մարտից մինչև հուլիս աշխատել է Սարատովի վարչակազմի ղեկավարի հանրային հարաբերությունների գծով տեղակալ ։
2008 թվականին գլխավորել է «Միասնական Ռուսաստանի» Սարատովի տարածաշրջանային գործադիր կոմիտեն։
2010 թվականի հունվարին Սարատովի վարչակազմի ղեկավար Վյաչեսլավ Սոմովը կրկին Բատալինային նշանակել է հանրային հարաբերությունների գծով իր տեղակալի պաշտոնակատար և հանրային հարաբերությունների, վերլուծության և տեղեկատվության կոմիտեի նախագահ։ Քաղաքապետարանի կառուցվածքը վերակազմավորելուց հետո Բատալինան դարձել է սոցիալական ոլորտի վարչակազմի ղեկավարի տեղակալ ։ «Կոմերսանտ» թերթի տեղեկություններով՝ Բատալինի վարչակազմի ղեկավարի տեղակալի տեղը երկու անգամ էլ ստացել է Վյաչեսլավ Վոլոդինի աջակցության շնորհիվ ։
2011 թվականի մարտին սեփական ցանկությամբ ազատվել է զբաղեցրած պաշտոնից։ Պաշտոնանկության պաշտոնական վարկածը Համառուսաստանյան ժողովրդական ճակատում աշխատանքն էր և Պետդումայի առաջիկա ընտրությունները։
2011 թվականի հուլիսին նշանակվել է Պովոլժիեի պետական ծառայության նորարարությունների զարգացման և պետական ու համայնքային իշխանությունների հետ աշխատանքի գծով պրոռեկտոր, բուհի վերակազմավորումից հետո՝ Պովոլժիեի կառավարման ինստիտուտի փոխտնօրեն ։
2011 թվականի դեկտեմբերին ընտրվել է VI գումարման Պետական դումայի պատգամավոր, «Միասնական Ռուսաստան» խմբակցության անդամ, Պետդումայի Դաշնային կառուցվածքի և տեղական ինքնակառավարման հարցերով կոմիտեի նախագահի տեղակալ։
2012 թվականի հունիսին դարձել Է Պետդումայի ընտանիքի, կանանց և երեխաների հարցերով կոմիտեի նախագահի առաջին տեղակալ։
2012 թվականի նախագահական ընտրությունների նախընտրական քարոզարշավի ժամանակ Վլադիմիր Պուտինի կողմնակիցների մի քանի հանրահավաքների հաղորդավարն էր ։
2012 թվականին դարձել է «Միասնական Ռուսաստան» կուսակցության գլխավոր խորհրդի քարտուղարի տեղակալ ։
2014 թվականի նոյեմբերի 11-ին Պետդուման Բատալինային հաստատել է աշխատանքի, սոցիալական քաղաքականության և վետերանների գործերի կոմիտեի ղեկավարի պաշտոնում ։
2016 թվականի փետրվարի 18-ին ընտրվել է «Միասնական Ռուսաստան» կուսակցության գլխավոր խորհրդի նախագահության քարտուղարի տեղակալ։ Այդ նշանակումից հետո դադարել է գլխավորել կուսակցության կողմնակիցների կենտրոնական խորհուրդը ։
2020 թվականի փետրվարի 28-ին նշանակվել է Ռուսաստանի Դաշնության աշխատանքի և սոցիալական պաշտպանության նախարարի տեղակալ։ Այդ կապակցությամբ 2020 թվականի մարտի 3-ին Պետդուման վաղաժամկետ զրկել է Բատալինային լիազորություններից ։
Ամուսնացած է, ունի երկու դուստր՝ Օլգա և Էլիզաբեթ։
Արտաքին հղումներ
Կատեգորիա:Տնտեսագիտության թեկնածուներ Կատեգորիա:Գիտնականներ այբբենական կարգով Կատեգորիա:Ռուս տնտեսագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուսաստանի քաղաքական գործիչներ Կատեգորիա:«Միասնական Ռուսաստան» կուսակցության անդամներ Կատեգորիա:Ռուս կին քաղաքական գործիչներ Կատեգորիա:Ռուս պետական գործիչներ
Բարրի Գիբ
Սըր Բարի Ալան Քրոմփթոն Գիբ (Barry Alan Crompton Gibb, ), բրիտանացի երգիչ, կոմպոզիտոր և պրոդյուսեր, «Bee Gees» երաժշտական խմբի հիմնադիրներից մեկը։ Բրիտանական կայսրության շքանշանի կոմանդոր, ասպետ-բակալավր։
Կենսագրություն
Բարրի Գիբը ծնվել է 1946 թվականի սեպտեմբերին Մեն կղզում, որը եղել է բրիտանական կայսրության տիրապետության ներքո։ Նա եղել է իր ընտանիքի հինգ երեխաներից երկրորդը քրոջ՝ Լեսլիից հետո, որը ծնվել է 1945 թվականին։ Նա ունի երեք կրտսեր եղբայր՝ երկվորյակներ Մորիսն (1949—2003 թթ.) ու Ռոբինը (1949—2012 թթ.) և Էնդին (1958—1988 թթ.): 1950 թվականին նրա ընտանիքը տեղափոխվել է Անգլիա, իսկ 1958 թվականին արտագաղթում Ավստրալիայի է Բրիսբեն քաղաք, որտեղ անցել են Բարի մանկությունը, պատանեկությունը ։
Երաժշտությամբ նա սկսել է զբաղվել դեռ Անգլիայում, որտեղ իր եղբայրներ Ռոբինի և Մորիսի հետ կազմակերպել են սիրողական ելույթներ։ Նա շարունակել է իր երաժշտական կարիերան նաև Ավստրալիա մեկնելուց հետո, որտեղ հիմնադրել է «The Rattlesnakes» խումբը, որը հետագայում կոչվել է «Bee Gees» (Բիլ Գեյթսի անվան ու ազգանվան սկզբնատառերից)։ Մեծ հաջողության հասնելով Ավստրալիայում՝ 1967 թվականին Բարրին եղբայրների հետ վերադարձել են Անգլիա, որտեղ նրանք շարունակել են իրենց ելույթները։ Հենց այնտեղ էլ նրանք հասել են ամենամեծ հաջողության ու  ճանաչման՝ դառնալով բոլոր ժամանակների ամենահաջողակ փոփ խմբերից մեկը։
Բարրի Գիբը դարձավ ռեկորդակիր, իր երգերի «Hot 100 Number Ones» հիթ շքերթում ընդգրկված երգերի քանակով։ Բացի այդ, այս հիթ-շքերթում առաջատար հորիզոնականներ են զբաղեցրել ևս 5 երգեր, որոնք նա գրել է այլ կատարողների համար, ինչպիսիք են` Դայանա Ռոսը, Դոլի Պարտոնը և Բարբարա Սթրեյզանդը։ Բարրին նաև զբաղեցնում է հինգերորդ տեղը փոփ հիթ շքերթներում ամենամեծ հաջողություն ունեցած բրիտանացի կոմպոզիտորների շարքում ։
1970 թվականին Բարրին ամուսնացել է նախկին Միսս Էդինբուրգ Լինդա Գրեյի հետ. նրանք ունեցել են հինգ երեխա։ Ավելի ուշ նրանք տեղափոխվեցին Մայամի (ԱՄՆ) քաղաք, որտեղ նրանք ապրում են մինչ օրս ։
Բարրի Գիբը ու նրա եղբայրները շարունակեցին տարբեր հաջողությունների հասնել մինչև 2003 թվականը, երբ Մորիսը մահացավ։ Նրա մահվանից հետո Բերին ու Ռոբինը փորձեցին վերականգնել խումբը (2009 թվականի աշնանը), սակայն այն իրական նախագծեր և համատեղ ելույթներ չեն կայացրել։ 2012 թվականի մայիսին Ռոբինի մահանալուց հետո Bee Gees-ի միակ անդամը մնացել է Բեյը (չհաշված նախկինում համագործակցության համար հրավիրված երաժիշտները՝ Վինս Մելոնին և Քոլին Փիթերսենը։ 2013 թվականին Գիբն առանձին մեկնել է իր առաջին համերգային շրջագայությանը Հյուսիսային Ամերիկայի քաղաքներում, որը նվիրված էր եղբայրների հիշատակին։ Ներկայումս նա հանդես է գալիս առանձին ։ 2007 թվականին «Q» ամսագիրը Բարրիին ընդգրկել է «XX դարի 100 լավագույն երգիչների» ցանկի 38-րդ հորիզոնականում ։ Գինեսի ռեկորդների գրքում նա ամենահաջողակ երգահանների ցանկում զբաղեցնում է երկրորդ տեղը Փոլ ՄաքՔարթնիից հետո ։
Բերյոզովի (Աջ Տոլբաչիկի վտակ)
Բերյոզովի (Берёзовый), գետ Կամչատկա թերակղզի՝ Ռուսաստանում։ Գետի երկարությունը 10 կմ է։ Թափվում է Աջ Տոլբաչիկ գետի ձախ ափին՝ 11 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Պորտ Օգաստա
Պորտ Օգաստա (Port Augusta), փոքր նավահանգստային քաղաք Հարավային Ավստրալիայում ։ Պորտ Օգաստա քաղաքը լինելով Ավստրալիայի շրջաններից մեկը, ունի քաղաքային ինքնակառավարում։
Ըստ 2007 թվականի մարդահամարի տվյալների, ավստրալիական այս քաղաքի բնակչությունը կազմում է 14 200 մարդ։ Բնակչության հիմնական մասը ավստրալիացիներն են, որոնք խոսում են անգլերենով։
Բնակչություն
Ըստ 2006 թվականի համաավստրալիական մարդահամարի տվյալների, Պորտ Օգաստա նավահանգստային քաղաքի բնակչությունը կազմում է 13,257 մարդ։ Այդ ժամանակաշրջանում բնակչության 50,2 %-ը կազմում էին իգական սեռի ներկայացուցիչները։
Ծնունդով ավստրալիացիները կազմում են այս քաղաքի բնակչության ճնշող մեծամասնությունը՝ 85,2 %-ը։ Նրանց հիմնական խոսակցական լեզուն համարվում է անգլերենը։
Եվ միայն 17,3 %-ն են կազմում տեղաբնիկ ցեղերի և ցեղային միությունների հետևորդները՝ բնիկ ավստրալիացիները։
Քաղաքում զբաղվածության ցուցանիշը բավականին ցածր է։ Պաշտոնապես աշխատողները կազմում են այս քաղաքի բնակչության միայն 15,4 %-ը։ Գործազրկության մակարդակը՝ մոտ 7 %։
Ինչպես Հարավային Ավստրալիայի մյուս բնակավայրերում, այստեղ ևս կրոնական կազմը խայտաբղետ է։ Կաթոլիկ քրիստոնյաները կազմում են քաղաքի բնակչության 17,4 %-ը։ Բնակչության 26,2 %-ը ժխտում է կրոնային հավատալիքները և իրեն համարում է աթեիստ։
Կլիմա
Պորտ Օգաստա նավահանգիստը տեղակայված է Ավստրալիայի հարավում։ Կլիման մերձարևադարձային է։ Բնորոշ է տաք և չորային կլիման։
Ծանոթագրություններ
Կատեգորիա:Ավստրալիայի քաղաքներ Կատեգորիա:Ավստրալիայի նավահանգիստներ
Պամիե (շրջան)
Պամիե (Pamiers ), շրջան (Arrondissement) Ֆրանսիայի Միջին Պիրենեյան մարզի Արյեժ գավառում։ Սուպրեֆեկտուրա՝ Պամիե։ Շրջանի բնակչությունը 2006 թվականին կազմել է 67 279 մարդ։ Բնակչության խտությունը կազմում է 51 մարդ/կմ²։ Շրջանի տարածքը կազմում է 1315 կմ²։
Արտաքին հղումներ
Կատեգորիա:Ֆրանսիայի շրջաններ
Մահմուդ Դահուդ
Մահմուդ Դահուդ (գերմ.` Mahmoud Dahoud, ), գերմանացի ֆուտբոլիստ, կիսապաշտպան։ Հանդես է գալիս գերմանական «Բորուսիա Դորտմունդի» և Գերմանիայի երիտասարդական հավաքականի կազմում։
«Բորուսիա Մյոնխենգլադբախ»
2014 թվականի օգոստոսի 28-ին 18-ամյա Դահուդը իր դեբյուտն է նշել գերմանական ակումբի կազմում` Եվրոպայի լիգայի շրջանակներում կայացած «Սարաևո»-ի դեմ կայացած խաղում։ Հանդիպումն ավարտվել է 7-0 հաշվով` գերմանական ակումբի հաղթանակով ։
2015 թվականի սեպտեմբերի 23-ին Մահմուդ Դահուդը իր առաջին գոլն է խփել Բունդեսլիգայի շրջանակներում` «Աուգսբուրգ»-ի դեմ խաղում։ Մի քանի հրաշալի հանդիպումներ անցկացնելուց հետո Դահուդի տրանսֆերային արժեքը 600000 եվրոյից հասավ 2.5 միլիոն եվրոյի, իսկ 2016 թվականի ամռանը 15 միլիոն եվրոյի ։
«Բորուսիա Դորտմունդ»
2017 թվականի մարտի 30-ին պաշտոնապես հայտնի դարձավ, որ ֆուտբոլիստը պայմանագիր է կնքելու «Բորուսիա Դորտմունդ»-ի հետ։ Դահուդը թիմի հետ կնքելու էր 5 տարվա պայմանագիր։
2017 թվականի հուլիսի 12-ին գերմանական «Բորուսիա Դորտմունդ»-ը պաշտոնապես հայտնեց Դահուդին գնելու մասին ։ Ֆուտբոլիստի տրանսֆերը կազմել է 12 միլիոն եվրո, իսկ նա թիմում ստացել է 19 համարի մարզաշապիկը։
Մահմուդ Դահուդը իր դեբյուտը նշել է օգոստոսի 6-ին` «Բավարիայի» դեմ խաղում ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Բորուսիա Մյոնխենգլադբախի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Գերմանացի ֆուտբոլիստներ Կատեգորիա:Բունդեսլիգայի ֆուտբոլիստներ
Պլատովի անվան պուրակ (Նովոչերկասկ)
Պլատովի անվան պուրակ  (Ատամանյան պուրակ, Сквер имени Платова, Атаманский сквер), պուրակ Ռուսաստանի Ռոստովի մարզի Նովոչերկասկ քաղաքում, որը գտնվում է Ալեքսանդրի հրապարակում։ Ստեղծվել է 1874-1877 թվականներին։
Պատմություն
Ռոստովի մարզի Նովոչերկասկ քաղաքի կենտրոնում` Ալեքսանդրի հրապարակում, գտնվող պուրակի պատմությունը սկիզբ է առնում 1874 թվականի օգոստոսից։ Հրապարակի հիմնադիրներից մեկը եղել է Նովոչերկասկի ջրմուղի ղեկավար, ճարտարագետ, կոլեգիալ խորհրդական Մատվեյ Միխայլովիչ Ռեշետովսկին։ Ներկայում այգին կանաչապատված է և բարեկարգված, այնտեղ գործում է շատրվան, կան լայն ճեմուղիներ և նստարաններ ։
Ռոստովի մարզի արխիվային փաստաթղթերում հայտնաբերվել են նյութեր, որոնցից հայտնի է դարձել, որ ճարտարագետ Մատվեյ Ռեշետովսկին 1874 թվականի սեպտեմբերի 9-ին հաղորդել է Նովոչերկասկի բարեկարգման կոմիտեին. «...Իմ կողմից կազմվել են նախահաշիվ և գծագիր Ատամանի տան առջևի հրապարակում պուրակ հիմնելու համար, որը պատիվ ունեմ ներկայացնելու Կոմիտեին, իսկ նույն հրապարակում շատրվան կառուցելու նախահաշիվը կներկայացվի կարճ ժամանակահատվածում»։
Տարբեր ժամանակներում հրապարակը կրել է տարբեր անուններ` Ատամանյան, Վ. Ի. Լենինի անվան պուրակ։ Ներկայում պուրակը կոչվում է Մ. Ի. Պլատավի անվան պուրակ, քանի որ այնտեղ կանգնած է Դոնի կազակական զորքի ատաման Մատվեյ Իվանովիչ Պլատովի հուշարձանը։ Պուրակի հարևանությամբ Ալեքսանդրի հրապարակն է և Ատամանի պալատը (1863 թ.)։ Պալատում Դոնում գտնվելու ընթացքում հանգրվանել են բարձրաստիճան անձինք, որոնց թվում կայսրեր Ալեքսանդր II-ը, Ալեքսանդր III-ը, Նիկոլայ II-ը։ Ատամանի պալատում խորհրդային իշխանության առաջին տարիներին գործել է թիվ 7 մանկատունը, ապա` Կարլ Մարքսի անվան բանվորական ակումբը, Բանվորագյուղացիական տեսչությունը։ 1936 թվականից շենքում տեղակայվել է քաղաքային խորհուրդը։
1921 թվականի փետրվարին պուրակում թաղվել են Նովոչերկասկի պարենջոկատի անդամները, որոնք զոհվել են պարենմասնատրման ժամանակ։ Պուրակում կանգնած Մ. Ի. Պլատովի հուշարձանը հայտարարվել էր անհամատեղելի «քաղաքում տեղի ունեցող հեղափոխական փոփոխությունների հետ» և տախտակապատվել էր։ 1923 թվականին ատամանի հուշարձանը հանվել է պատվանդանից և հանձնվել քաղաքի գավառագիտական թանգարանին (այժմ՝ Նովոչերկասկի Դոնի կազակության պատմության թանգարան)։ 1933 թվականին այն վերաձուլվել է առանցքակալների տեղի` Ա. Ա. Նիկոլսկու անվան գործարանում։
1925 թվականին հին տեղում նույն պատվանդանի վրա կանգնեցվել է Վլադիմիր Լենինի հուշարձանը։ Պուրակին շնորհվել է Վ. Ի. Լենինի անունը։
1943 թվականի փետրվարին Լենինի հուշարձանի մոտ թաղվեցին Նովոչերկասկը գերմանաֆաշիստական զավթիչներից ազատագրման համար մարտերում զոհված զինվորներն ու սպաները։ 1948 թվականին զինվորների մասունքները տեղափոխվեցին քաղաքային գերեզմանատան եղբայրական գերեզմանոց, սակայն պահպանեցին սպաների ու պարենջոկատայինների եղբայրական գերեզմանները։ 1955 թվականին դրանց վրա կառուցվեցին հուշարձաններ։ 1945 թվականին Վ. Լենինի քանդակը փոխարինվեց նորով։ 1961 թվականին դրա տեղում տեղադրվեց Վ. Լենինի մեկ այլ քանդակ, որը ստեղծել էր քանդակագործ Ա. Ի. Ստրախովը։ 1988 թվականի մարտի 13-ին ՌԽՖՍՀ նախարարների խորհուրդը Նովոչերկասկում Պլատովի հուշարձանը վերականգնելու թույլտվություն է տալիս։ Մոսկվացի քանդակագործ Ալեքսանդր Տարասենկոն վերակերտում է քանդակը` բնօրինակին առավելագույն նմանությամբ։ Պլատովի նոր հուշարձանի նախագծի հեղինակն էր նաև քանդակագործ Ա. Ա. Սկնարինը։ 1993 թվականին նույն վայրում տեղի է ունեցել հուշարձանի սկզբնական տարբերակի երկրորդ բացումը նույն պատվանդանի վրա։
Պուրակում տեղադրված է հուշաքար Նովոչերկասկում 1962 թվականին տեղի ունեցած ողբերգական իրադարձությունների մասին։
Նովոչերկասկի 200-ամյակին նախապատրաստվելիս պուրակի տարածքը մեծացվել է։ Այնտեղ բացվել են ծաղկանոց և մեկ այլ շատրվան։
Արտաքին հղումներ
Կատեգորիա:Զբոսայգիներ այբբենական կարգով Կատեգորիա:Նովոչերկասկի զբոսայգիներ
Բերշ (գետ)
Բերշ (Берш), գետ Կամչատկա թերակղզի՝ Ռուսաստանում։ Գետի երկարությունը 23 կմ է։ Թափվում է Կամչատկա գետի ձախ ափին՝ 690 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Կոկորդիլոս Գենա (մուլտֆիլմ)
«Կոկորդիլոս Գենա» (Крокодил Гена), 1969 թվականի «Սոյուզմուլտֆիլմ» կինոստուդիայի կողմից թողարկված, Ռոման Կաչանովի տիկնիկային մուլտֆիլմ է։ Այս ֆիլմում առաջին անգամ հայտնվել են հայտնի մուլտիպլիկացիոն պատկերներ՝ կոկորդիլոս Գենան, Չեբուրաշկա և Շապոկլյակը։ Ֆիլմը նկարահանվել է Էդուարդ Ուսպենսկու «Կոկորդիլոս Գենան և նրա ընկերները» գրքի հիման վրա։ Ֆիլմի թողարկումից հետո մինչ օրս արտադրվում են հերոսների մասին տիկնիկներ, բացիկներ, նամականիշեր, հուշանվերներ, ինչպես նաև ֆիլմի հերոսների մասին գրել են կատակներ։ Ֆիլմի հերոսները դարձան ռուսական մշակույթի զանգվածային մաս։ Ֆիլմը իրեն համարում է մշակույթ ։
Սյուժե
Կոկորդիլոս Գենան աշխատում է կենդանաբանական այգում, որպես կոկորդիլոս։ Ամեն օր՝ երեկոյան, նա վերադառնում է տուն՝ իրենց լքված բնակարան։ Վերջապես նա հոգնում է խաղալ շախմատ ինքն իր հետ, և Գենան որոշում է գտնել իր ընկերներին։ Ամբողջ քաղաքում փակցված հայտարարություններին արձագանք էին տալիս մարդիկ և կենդանիները։ Առաջինը գալիս է Գալյայի աղջիկը թափառական շան հետ, իսկ նրանից հետո՝ Չեբուրաշկան։ Սակայն ոչ բոլորն էին ընկերասեր։ Շապոկլյակ անունով մի ծեր կին, որը հայտնի է ամբողջ քաղաքին, իր խուլիգանական արարքների համար ցանկանում է խաբել իր ընկերներին։ Այնուհանդերձ, նա զղջում է և բոլորին գրավոր կերպով հայտարարում։
Երգեր
Մուլտֆիլմում հնչում է Միխայիլ Զիվի «Շապոկլակի երգը», որի խոսքերը գրել է Էդուարդ Ուսպենսկին, կատարում է Վլադիմիր Ռաուտբարտը։ Ով օգնում է մարդկանց, ժամանակ է ծախսում իզուր։ Լավ գործերը փառավորվել չեն կարող։ Դրա համար բոլորիդ խորհուրդ եմ տալիս Ամեն ինչ արեք այնպես, Ինչպես անում է ծեր կին Շապոկլյակը։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Ռուսերեն ֆիլմեր Կատեգորիա:1969 ֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Բլագովիդովսկայա (գետ)
Բլագովիդովսկայա (Благовидовская), գետ Կամչատկա թերակղզի՝ Ռուսաստանում։ Գետի երկարությունը 21 կմ է։ Թափվում է Կիրգանիկ գետի ձախ ափին՝ 45 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Գերտրուդ Բելլ
Մերձավոր Արևելքում ականատես է եղել Հայոց ցեղասպանության իրադարձություններին, Եղեռնի թեմային անդրադարձել է իր հուշերում։ Պատմություն ուսումնասիրել է Օքսֆորդում։ Զբաղվել է մերձավորարևելյան ուսումնասիրություններով և քարտեզագրմամբ, ինչի շնորհիվ Բրիտանական կայսրության քաղաքականության մեջ դարձել է հեղինակություն վայելող անձ։ Իրականացրել է բազմաթիվ ճանապարհորդություններ Մեծ Սիրիայում, Մեսոպոտամիայում, Փոքր Ասիայում և Արաբիայում։ Իրաքի Ազգային թանգարանի հիմնադիրներից է։
Լոուրենս Արաբացու հետ միասին Բելլն օգնել է Հաշիմիթյան արքայատոհմին հաստատվելու արդի Հորդանանի, ինչպես նաև՝ Իրաքի տարածքում։ Մեծ դեր է խաղացել Իրաքի ստեղծման, սահմանների որոշակիացման գործում, օգնել է ղեկավարել երկիրը՝ օգտագործելով իր՝ ճամփորդությունների ժամանակ և ողջ Մերձավոր Արևելքի ցեղախմբերի առաջնորդների հետ ունեցած հարաբերությունների արդյունքում ձեռք բերած եզակի գիտելիքները։
2015 թվականին ռեժիսիոր Վերներ Հերցոգը Բեռլինյան փառատոնի ժամանակ ներկայացրեց Գերտրուդ Բելլի մասին պատմող «Անապատի թագուհին» էպիկական ֆիլմ-կենսագրականը։ Գլխավոր դերը ֆիլմում կատարել է Նիկոլ Քիդմանը ։
Արտաքին հղումներ
Կատեգորիա:Հուլիսի 14 ծնունդներ Կատեգորիա:Հուլիսի 12 մահեր Կատեգորիա:Անգլիացի գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Գրողներ այբբենական կարգով Կատեգորիա:Օքսֆորդի համալսարանի շրջանավարտներ Կատեգորիա:20-րդ դարի կին գրողներ Կատեգորիա:Հայոց ցեղասպանության ականատեսներ Կատեգորիա:20-րդ դարի բրիտանացի կին գրողներ Կատեգորիա:Անգլիացի ճանապարհորդներ Կատեգորիա:Անգլիացի մարդաբաններ Կատեգորիա:Անգլիացի հնագետներ Կատեգորիա:Անգլիացի դիվանագետներ Կատեգորիա:Անգլիայի քաղաքական գործիչներ Կատեգորիա:Անգլիացի լուսանկարիչներ Կատեգորիա:19-րդ դարի անգլիացի գրողներ Կատեգորիա:Կին աշխարհագրագետներ
Զամբյուղով հաց
«Զամբյուղով հաց», պատկանում է իսպանացի նկարիչ Սալվադոր Դալիի վրձնին։ Նկարել է 1945 թվականին։ Գտնվում է Դալիի թատրոն-թանգարանում՝ Ֆիգերասում։
Նկարագրություն
Մուգ ֆոնի վրա կարծես ժամանակը կանգ է առել, աշխարհ է վերադառնում այն նույն հացը, որը նկարել է Դալին քսան տարի առաջ։ Ընդ որում, Դալիի ոճային կայուն ցանկությունների շնորհիվ չփչացող այդ հացը իր երկրորդ գոյության պահին դարձել է ավելի կատարյալ ։
Պատմություն
1941 թվականին Դալին հայտնեց, որ հակված է «դառնալ դասական»։ Այդ հեղաշրջումը պայմանավորել էր իտալական Վերածննդի դարաշրջանի նկարիչների ստեղծագործությունների ուսումնասիրությունը, և, ամենայն հավանականությամբ, արտացոլում էր նրա այն զգացողությունը, որ սեփական հոգեկան կենսագրությունը՝ որպես սյուժեի աղբյուր, արդեն սպառված է։ Այդ ժամանակից սկսած՝ որպես ներշնչանքի աղբյուր՝ Դալին ավելի հաճախ է դիտարկում արտաքին աշխարհը։ Ի տարբերություն ժամանակակից արվեստի մյուս պիոներների՝ Դալիի նկարները միշտ խնամքով են իրականացվում, և 1940-ական թվականներին նրա ոճը ավելի շատ մոտեցավ նախորդ դարի ակադեմիական իդեալին, որը ընկալվում էր որպես պայքարելու պատրաստ հնաոճ։ Ավանդույթի ուժը, որը նկարչի համար մեծ նշանակություն ուներ, արտահայտվել է նաև այս պարզ կտավում, որտեղ հացը և զամբյուղը կարծես ներսից լուսավորված են և տարածվում են մթության մեջ։ Ըստ էության, այս միջոցը գրավել է նկարչի ուշադրությունը, քանի որ նման է իր սիրելի իսպանական նկարիչների՝ Վելասկեսի և Սուրբարանի նկարներին։ Այն նաև նախանշում է Դալիի հետաքրքրությունը կրոնական թեմաներով, որը սկիզբ առավ 1950-ական թվականներից ։
Արտաքին հղումներ
Կատեգորիա:1945 նկարներ
Everyday (երգ, ASAP Rocky)
Արտաքին հղումներ
Կատեգորիա:2015 սինգլներ Կատեգորիա:ASAP Rocky երգեր Կատեգորիա:Մարկ Ռոնսոնի երգեր Կատեգորիա:2015 երգեր
Զուբովա Շչել
Զուբովա Շչել (ռուս.` Зубова Щель), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում, Չեմիտոկվաջե գետի երկու ափերին։ Գտնվում է շրջկենտրոն հանդիսացող Լազարևսկոյե միկրոշրջանից 19 կմ հարավ-արևելք, իսկ Սոչիի կենտրոնից 52 կմ հյուսիս-արևմուտք, ծովի մակարդակից 175 մ բարձրության վրա։
Բնակչությունը
2002 թվականին գյուղն ուներ 266 բնակիչ։ Համաձայն 2010 թվականի տվյալների, գյուղում ապրում էր 253 մարդ, որից 169 (66,8%) հայեր, 39 (15,4%) ռուսներ և 45 (17,8%) այլ ազգերի ներկայացուցիչներ։
Բնակիչներն զբաղվում են ծխախոտի և թեյի մշակությամբ, այգեգործությամբ և բանջարաբուծությամբ։ Գյուղն ունի տարրական դպրոց, մշակույթի տուն և հանգստյան տներ։ Զբոսաշրջության վայր է։
Պատմությունը
1871 թվականին, Չեմիտոկվաջե գետի ներքին հոսանքին հարող տարածքները շնորհվել էին ռուսական բանակի Կովկասյան գումարտակի հրամանատարներից մեկին, ոմն Զուբովին։ 1899 թվականին այդ տարածքները գնել էր կոմս Ալեքսանդր Շերեմետևը։
Գյուղը հիմնադրել են Սամսունի շրջակայքի գյուղերից եկած հայերը` 1919 թվականին։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի բնակավայրեր
Բոլշայա (Կելմրակի վտակ)
Բոլշայա (Большая), գետ Կամչատկա թերակղզի՝ Ռուսաստանում։ Գետի երկարությունը 48 կմ է։ Թափվում է Կելմրակ գետի ձախ ափին՝ 24 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Յալշանկա (Ուրալայի վտակ)
Յալշանկա (Ялшанка), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Ուրալ գետի ձախ ափին՝ 2293 կմ հեռավորության վրա։ Գետի երկարությունը՝ 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Ուրալյան ավազանային շրջանին, գետի ջրատնտեսային տեղամասը՝ Ուրալ, գետը ենթաավազանը չունի, գետի գետային ավազանը՝ Ուրալ ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Իվանա Միլիչևիչ
Իվանա Միլիչևիչ (Ivana Miličević, ), խորվաթական ծագում ունեցող ամերիկացի դերասանուհի և մոդել ։
Կենսագրություն
Ծնվել է 1974 թվականի ապրիլի 26-ին Սարաևոյում (Բոսնիա և Հերցեգովինա)` խորվաթական ընտանիքում։ Հինգ տարեկան հասակում, ընտանիքի հետ միասին, հեռացել է Հարավսլավիայից։ Մանկության տարիներին ապրել է Միչիգանում, դպրոցական արձակուրդների ժամանակ հայտնվել է Չիկագոյում նորաձևության ամսագրերի նկարահանումներին, որտեղից էլ սկսվել է մոդելային կարիերան։ 1992 թվականին՝ դպրոցն ավարտելուց հետո, Իվանան տեղափոխվել է Լոս Անջելես։ Դերասանուհի դառնալու երազանքն իրականացել է սթենդափ շոուներից մեկում։ 1996 թվականին Իվանան խաղացել է Ջերիի նախկին ընկերուհու դերը «Ջերի Մագուայր» ֆիլմում՝ Թոմ Քրուզի հետ։ Հետագայում խաղացել է այնպիսի հայտնի ֆիլմերում, ինչպիսիք են «Վանիլային երկինք» (2001), «Երկնքի և երկրի միջև» (2005)։ 2006 թվականին մեծ առաջընթաց է գրանցվել նրա դերասանական կարիերայում. դերասանուհին խաղացել է Ջեյմս Բոնդի հակառակորդ Լի Շիֆրի ընկերուհիներից մեկի դերը «Կազինո Ռոյալ» ֆիլմում։ 2008 թվականին թողարկվել է «Անպիտան պաշտպանություն» կատակերգությունը, որտեղ Իվանա Միլիչևիչը խաղացել է հիմնական դերերից մեկը։
2010 թվականին հայտնվել է «Հավայներ 5.0» սերիալում, իսկ 2011 թվականին՝ «Որքա՞ն են» (What's Your Number?)։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դերասանուհիներ
Նորալդ Ներսեսյանց
Նորալդ Նիկոլայի Ներսեսյանց, խորհրդային ճարտարապետ, Դոնի Ռոստովի գլխավոր ճարտարապետը 1972-1975 և 1983-1985 թվականներին, քաղաքի մինչև 2001 թվականի զարգացման գլխավոր պլանի հեղինակ, Արևմտյան և Հյուսիսային բնակելի զանգվածների կառուցապատման ծրագրերի համահեղինակ։ Ռուսաստանի Դաշնության վաստակավոր ճարտարապետ , Ռուսաստանի ճարտարապետների միության անդամ։
Կենսագրություն
Նորալդ Ներսեսյանցը ծնվել է 1931 թվականի հոկտեմբերի 23-ին, Դոնի Ռոստովում։
1955 թվականին ավարտել է Մոսկվայի ճարտարապետության ինստիտուտը։ Այնուհետև վերադարձել է Ռոստով, աշխատել «Ռոստովգիպրոշախտ» և «Ռոստովգրաժդանպրոյեկտ» նախագծային ինստիտուտներում։
1972-1975 և 1983-1985 թվականներին Նորալդ Ներսեսյանցը եղել է Դոնի Ռոստովի գլխավոր ճարտարապետը։ 1976-1978 թվականներին աշխատել է Մոսկվայում՝ Գոսգրաժդանստրոյում։ 1978-1982 թվականներին գտնվել է գործուղման մեջ Կուբայում, որտեղ գլխավորել է Հավանայի գլխավոր հատակագիծը մշակած մասնագետների խումբը։
Նորալդ Ներսեսյանցի ղեկավարությամբ ստեղծվել են Ազովի, Նովոչերկասկի, Պրոլետարսկի, Ուստ-Դոնեցկի, Ստարոչերկասկայա գյուղի գլխավոր հատակագծերը, ինչպես նաև Ռոստովի մարզի այլ քաղաքների շրջանների ու միկրոշրջանների վերակառուցման, հատակագծման և կառուցապատման նախագծերը։
1986 թվականից նա համատեղել է արտադրական գործունեությունը դասախոսական աշխատանքի հետ՝ լինելով Ռոստովի պետական ճարտարապետական ինստիտուտի քաղաքաշինության ամբիոնի պրոֆեսոր։
1980-ականների վերջից ղեկավարել է «Արխստրոյ» ստեղծագործական ճարտարապետական արվեստանոցը ։
Մահացել է 2014 թվականի օգոստոսի 22-ին, Դոնի Ռոստովում։
Պարգևներ
Պարգևատրվել է կառավարական և գերատեսչական պարգևներով, այդ թվում՝ «Պատվո նշան» շքանշանով, «Անձնվեր աշխատանքի համար» մեդալով և Ա. Վ. Շչուսևի անվան «Ճարտարապետությունում բարձր պրոֆեսիոնալիզմի համար» մեդալով (ճարտարապետության ոլորտում առանձնահատուկ ծառայությունների համար) ։
Արտաքին հղումներ
Կատեգորիա:Խորհրդային ճարտարապետներ Կատեգորիա:Անձինք այբբենական կարգով Կատեգորիա:Հայ ճարտարապետներ
Յալշանկա (Ուրլյադի վտակ)
Յալշանկա (Ялшанка), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Ուրլյադա գետի ձախ ափին՝ 29 կմ հեռավորության վրա։ Գետի երկարությունը՝ 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուրալ, գետի ենթաավազան չունի, գետի գետային ավազանը՝ Ուրալ ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
BTS World: Original Soundtrack
BTS World: Original Soundtrack, BTS World բջջային խաղի սաունդթրեք ալբոմն է ։ Թողարկվել է 2019 թվականի հունիսի 28-ին, և խաղի թողարկումից երկու օր անց ալբոmը թողարկվել է՝ ներկայացնելով հարավկորեական BTS խմբի չորս նոր սինգլներ և խաղից վերցրած երաժշտություն։ Սաունդթրեքի սինգլներն են Dream Glow-ն (համագործակցություն երգչուհի Charli XCX-ի հետ), A Brand New Day-ը (համագործակցություն երգչուհի Զառա Լարսոն-ի հետ) և All Night-ը (համագործակցություն ռեփեր Juice Wrld-ի հետ) ։ Հունիսի 26-ին խաղի թողարկումից հետո խաղի մեջ թողարկվել է Heartbeat երգը ։ Ալբոմը դեբյուտ է արել Gaon Album Chart չարթիբարձրագույն հորիզոնականում։ Նաև դարձել է առաջին Քեյ փոփ սաունդթրեքը, որը հանդես է եկել Billboard Top Soundtracks չարթում ։
Նախապատմություն
Հունիսի 27-ին պարզվել է, որ պաշտոնական ալբոմը ունենալու է ընդհանուր առմամբ 14 երգ։ Երեք հիմնական սինգլ և 7 մենակատար «թեմա» երաժշտություններ։ Բացահայտվել է նաև, որ լինիելու է ​​տեսահոլովակ, որը թողարկվելու է Heartbeat սինգլի համար ։
Սինգլներ
Dream Glow սինգլը, որը համագործակցություն է երգչուհի Charli XCX-ի հետ, թողարկվել է 2019 թվականի հունիսի 7-ին ։ Հունիսի 14-ին լույս է տեսել երկրորդ սինգլը՝ A Brand New Day-ը, որը երգչուհի Զառա Լարսոնի հետ համագործակցություն է ։ Երրորդ սինգլ՝ All Night-ը որը ռեփեր Juice Wrld-ի հետ համագործակցություն է, լույս է տեսել հունիսի 21-ին ։
Փրոմոուշեն
BTS-ը հայտարարել է, որ սաունդթրեքը թողարկվելու է իրենց սոցիալական լրատվամիջոցների միջոցով 2019-ի հունիսի 10-ին ։